da en da nl ca da da da da da de de de da da de da da fr da da oc id da oc pl en da sv it sv da da da da da da da da da da da da da da da da da da da da da da da da da da da da da da da da da da da da da da da da en sv fr de de da en da de da da fr da nl da en da da es nl da
Abonner på pressemeddelelser fra Akademikerne
Abonner på alle pressemeddelelser fra Akademikerne ved at registrere din e-mail nedenfor. Det er ligeså let at melde fra igen.
Akademikerne er en paraplyorganisation for 25 faglige organisationer, der organiserer akademisk uddannede i Danmark. Akademikerne er partipolitisk uafhængig og repræsenterer pr. 1. januar 2018 ca. 369.000 medlemmer med en lang videregående uddannelse.
Akademikerne til regeringen: Danmark har ikke brug for mindre uddannelse26.9.2022 11:01:00 CEST | Pressemeddelelse
Det er den helt forkerte vej at gå, når regeringen som en del af udspillet Danmark kan mere 3, nu foreslår at halvere en lang række universitetsuddannelser. Det mener hovedorganisationen Akademikerne, der advarer mod at sænke uddannelsesniveauet.
Ny arbejdsskadereform er langt fra at løse problemerne på et moderne arbejdsmarked23.9.2022 15:06:08 CEST | Pressemeddelelse
Reformen får slet ikke taget fat om nældens rod og gjort arbejdsskadesystemet relevant for den hastigt voksende del af arbejdsmarkedet, hvor problematikker om psykisk arbejdsmiljø slår hårdt igennem i disse år, herunder stress. Samtidig ærgrer det Akademikernes formand, at man politisk ikke er kommet i hus med at sikre højere erstatninger i arbejdsskadesystemet, til trods for at regeringen i sit forståelsespapir havde sat dette mål.
Nyt uddannelsestilbud mellem DI Digital og Akademikerne skal klæde mindre virksomheders højtuddannede medarbejdere på til fremtiden19.9.2022 12:46:55 CEST | Pressemeddelelse
Nyt samarbejde om digital efteruddannelse skal klæde SMV’er på til fremtiden og sikre akademisk ansatte mere relevant kompetenceudvikling. Når digitaliseringen breder sig med så høj hastighed, som den gør i disse år, betyder det, at alle medarbejdere – ikke kun IT-specialisterne – skal blive dygtigere til at drive udviklingen.
Akademikerne: Regeringens finanslovsforslag skærer massivt på uddannelse31.8.2022 13:04:07 CEST | Pressemeddelelse
Det er under al kritik, at regeringen med sit forslag til næste års finanslov vil sende de humanistiske og samfundsvidenskabelige uddannelser ud i massive nedskæringer. Det er meldingen fra hovedorganisationen Akademikerne, der påpeger, at uddannelserne allerede fra nytår vil mangle ca. 280 mio. kr., svarende til 5000 kr. pr. studerende, hvis ikke politikerne prioriterer at finde finansiering til taxameterløftet.
Akademikerne: Lønnen skal følge med, hvis nye barselsregler skal være en succes2.8.2022 10:55:37 CEST | Pressemeddelelse
Fædrenes ret til løn under barsel skal sikres i funktionærloven, hvis de nye barselsregler skal være en succes. Det mener hovedorganisationen Akademikerne.
Akademikerne: Årets optag vidner om, at udflytningsaftalen har slået fejl28.7.2022 00:02:00 CEST | Pressemeddelelse
Der er ledige pladser på 7 ud af 10 uddannelsesudbud uden for de større byer. Ifølge hovedorganisationen Akademikerne, vidner det om at regeringens udflytning af studiepladser ikke har virket efter hensigten.
Gode tanker bag ny aftale om styrket international rekruttering30.6.2022 21:23:51 CEST | Pressemeddelelse
International arbejdskraft er en forudsætning for Danmarks velstand og velfærd. Akademikerne støtter varmt op om et åbent internationalt arbejdsmarked, så udenlandsk kvalificeret arbejdskraft kan komme til Danmark, og danskere kan rejse til udlandet for at arbejde. Begge dele på ordentlige betingelser og sædvanlige vilkår.
Ny aftale giver ledige en bedre vej gennem beskæftigelsesjunglen24.6.2022 13:33:29 CEST | Pressemeddelelse
Det er positivt, at regeringen, SF, Enhedslisten, DF og en række løsgængere netop har indgået en aftale om, at det fremover bliver a-kasserne og ikke jobcentrene, der står for de første tre måneder af medlemmernes kontakt med beskæftigelsessystemet. Det mener Akademikernes formand Lisbeth Lintz, der peger på, at systemet nu bliver langt mere enkelt og forkorter afstanden mellem de forsikrede ledige og arbejdsmarkedet; i al fald de første måneder af ledighedsperioden.
Akademikerbrancher i top på stress: Behov for handling nu24.6.2022 10:07:18 CEST | Pressemeddelelse
Den er gal med stressbekæmpelsen blandt alt for mange arbejdspladser på det akademiske arbejdsmarked, viser en ny opgørelse fra Arbejdstilsynet: ”National Overvågning af Arbejdsmiljøet blandt Lønmodtagere”. Formanden for Akademikerne mener, at arbejdsgiverne skal tage et større ansvar og sikre et bedre arbejdsmiljø.
Vismandsrapport sætter igen spørgsmålstegn ved effekten af nedskæringer på nyuddannedes dagpenge31.5.2022 12:00:19 CEST | Pressemeddelelse
Det bør give partierne bag aftalen om Danmark kan mere 1 alvorligt stof til eftertanke, at Det Økonomiske Råd (DØR), nu for anden gang, sår tvivl om de regnemodeller, der danner grundlag for beslutningen om at skære i dimittenddagpengene. Det siger formand for hovedorganisationen Akademikerne, Lisbeth Lintz, efter, at Det Økonomiske Råd netop har offentliggjort en ny vismandsrapport.
Akademikerne om pensionsanbefalinger: Fleksibilitet er nøglen til at fastholde flere på arbejdsmarkedet4.5.2022 10:18:43 CEST | Pressemeddelelse
Hvis vi skal lykkes med at skabe et arbejdsmarked, hvor flere både kan og vil blive længere, skal vi prioritere fleksible seniorløsninger og et øget fokus på efteruddannelse. Det er meldingen fra hovedorganisationen Akademikerne, efter at Kommissionen om tilbagetrækning og nedslidning i dag gav deres bud på fremtidens pensionssystem.
Akademikerne om Reformkommissionens anbefalinger: Det sidste, vi har brug for, er mindre uddannelse6.4.2022 11:03:00 CEST | Pressemeddelelse
Akademikerne hilser Reformkommissionens anbefalinger velkomne som et indspark i en vigtig debat om fremtidens uddannelser. Det gælder ikke mindst vigtigheden af styrket livslang læring for akademikere. Formanden for hovedorganisationen Akademikerne, Lisbeth Lintz, frygter dog negative konsekvenser for social mobilitet og studerendes trivsel.
Intentionerne om uddannelse i hele landet skal nu følges tæt22.3.2022 09:24:07 CET | Pressemeddelelse
Partierne bag aftalen om udflytning af uddannelsespladser er netop blevet enige om aftalens endelige indhold. Hovedorganisationen Akademikerne (AC) er glad for, at partierne har lyttet til universitetssektoren og bl.a. nedlægger færre uddannelsespladser end først meldt ud. Alligevel frygter Akademikerne, at aftalen kommer til at betyde tomme uddannelsespladser i de mindre byer, mens de store byer kommer til at opleve rift om studiepladser, ringere forskningsmiljøer og mangel på arbejdskraft.
Akademikerne: Partnerskab sikrer ukrainske flygtninge tryg overgang til arbejdsmarkedet og uddannelse15.3.2022 12:02:10 CET | Pressemeddelelse
Det nye partnerskab for hurtig adgang til arbejdsmarkedet bliver et godt redskab i indsatsen for at tage ordentligt imod de mange ukrainske flygtninge, der kommer til Danmark. Det er helt centralt at sikre gode muligheder for, at de kan komme i job og uddannelse med det samme. Med partnerskabet vil vi også kunne justere og tilpasse indsatsen i takt med, at vi bliver klogere på udfordringerne og behovene, lyder det fra Akademikernes formand, Lisbeth Lintz, der repræsenterer over 450.000 medlemmer på det private og offentlige arbejdsmarked.
Akademikerne: Ny trepartsaftale styrker arbejdet for at komme seksuel chikane til livs4.3.2022 13:37:38 CET | Pressemeddelelse
Den nye trepartsaftale om seksuel chikane er et godt afsæt til at skabe reelle forbedringer på arbejdspladserne. Det mener formand for hovedorganisationen Akademikerne, Lisbeth Lintz, efter Akademikerne og de øvrige parter på arbejdsmarkedet i dag blev enige om en række initiativer, der skal modvirke seksuel chikane. Det er særligt aftalens fokus på unge og løstansatte samt prioritering af ny viden på området, der vækker glæde hos Akademikerne.
Ny formand i hovedorganisationen Akademikerne starter med medlemsfremgang – og repræsenterer nu 464.800 offentligt og privat ansatte3.3.2022 13:53:01 CET | Pressemeddelelse
Som i de foregående år fortsætter der med at komme nye medlemmer til de faglige organisationer, der organiserer privat og offentligt ansatte med videregående uddannelse. Med en tilgang på 17.500 medlemmer betyder det, at hovedorganisationen Akademikerne repræsenterer knap hver syvende dansker på arbejdsmarkedet, heraf hovedsageligt i det private, hvor 51,5 pct. af medlemmerne er beskæftiget.
Nye regler for hjemmearbejde styrker akademikeres mulighed for fleksibilitet i arbejdslivet7.2.2022 16:31:03 CET | Pressemeddelelse
Det er positivt, at der nu er fundet en politisk løsning, der sikrer klarhed om, at de særlige skærmregler ved hjemmearbejde skal træde i kraft efter mere end to dages regelmæssigt hjemmearbejde ugentligt. Ændringen fjerner dog ikke usikkerheden om de arbejdsmiljømæssige konsekvenser ved øget brug af hjemmearbejde.
Ny dimittendsats-aftale risikerer at få alvorlige konsekvenser for det solidariske dagpengesystem21.1.2022 19:58:02 CET | Pressemeddelelse
Det er dybt kritisabelt, at et politisk flertal nu hælder de unge ned ad brættet og skærer kraftigt i de nyuddannedes dagpenge. Det mener den nyligt tiltrådte formand for hovedorganisationen Akademikerne, Lisbeth Lintz, som frygter, at de unge nu vil vælge dagpengesystemet fra.
En halv million akademikere har fået ny formand6.1.2022 13:25:23 CET | Pressemeddelelse
Den 1. januar 2022 satte tidligere formand i Overlægeforeningen, Lisbeth Lintz, sig i formandsstolen hos hovedorganisationen Akademikerne, hvor hun kommer til at varetage interesser for næsten en halv million medlemmer. Særligt de unges vilkår og samarbejde på tværs af faggrupper står højt på den nye formands prioriteringsliste.
Akademikerne med i trepartsaftale om forlængelse af midlertidig arbejdsfordelingsordning samt lønkompensation10.12.2021 15:18:13 CET | Pressemeddelelse
Lars Qvistgaard, formand for Akademikerne, udtaler: “Jeg er glad for, at vi sammen med de øvrige parter på arbejdsmarkedet er blevet enige om at tage de allerede velkendte og gode redskaber i brug, så vi på den måde kan hjælpe de hårdest ramte virksomheder og ansatte i den kommende tid hen over julen og ind i det nye år. Der er en fornuftig balance i vores trepartsaftale, som forlænger den midlertidige arbejdsfordelingsordning samt genindfører muligheden for lønkompensation”, siger Lars Qvistgaard, formand for Akademikerne. “Til de virksomheder der vælger at benytte sig af arbejdsfordelingsordningen, vil jeg klart anbefale, at der tænkes i muligheder for opkvalificering og videreuddannelse i hjemsendelsesperioden, bl.a. indenfor grøn omstilling og digitalisering”, siger Lars Qvistgaard. “Jeg er også meget tilfreds med, at der sideløbende vores trepartsforhandlinger er indgået en politisk aftale om midlertidige kompensationsordninger til erhvervslivet, herunder kulturlivet, som også til
Akademikerne er en paraplyorganisation for 25 faglige organisationer, der organiserer akademisk uddannede i Danmark. Akademikerne er partipolitisk uafhængig og repræsenterer pr. 1. januar 2018 ca. 369.000 medlemmer med en lang videregående uddannelse.
33 69 40 40
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022